
F: 


Intre prietenii francezi ai silintilor noastre către Unire este 
unul de care s’a vorbit foarte rar, desi până acum vreo treizeci 
de ani, aproape în momentul când generația mea isi faced 
studiile la Paris, el eră în vieață si continuà o sporadică acti- 
vitate științifică, închinată, cum vom vedea, unui singur su- 
biect. E vorba de Paul Bataillard. 

Dicționarul contemporanilor al lui Vapereau, în ediția din 
1880, nu-l uită. Născut la Paris in Martie 1876, el urmează 
studiile de erudiție la Ecole des chartes, pepiniera paleografilor 
şi arhivistilor, unde-si trece teza, despre Gustave Millot, in 
1838, dar încă dela 1846 întră în mişcarea politică, bine în- 
teles la democraţii burghezi, conducând publicația Les Ecoles. 
De aici trece la Libre Recherche. 

Erà unul din elevii lui Edgar Quinet, asupra «operei, filozo- 
fice si sociale» a căruia a scris o lucrare încă din acest an 1844. 
Aceasta ar fi ajuns ca să-l apropie de Români. Dar încă din 
1844 el incepea în Bibliothèque de l'Ecole des Chartes studiile 
sale despre Țigani, cari trebuiau să-l aducă a căută o informatie 
prețioasă în țara celor din urmă robi europeni. 

Cea dintâiu lucrare a lui în Bibliothéque de L Ecole des Chartes 
poartă titlul de Recherches sur Papparition et la disparition 


1 A.R. Memoriile Secţiei Istorice. Seria III. Tom. I, Mem. 7. 

des Bohémiens en Europe. E in rândul întâiu adunarea si cri- 
tica ştirilor din izvoare occidentale, care arată in ce condiții 
au apărut, cu voevozii lor aducând pașapoarte «boeme» ale lui 
Sigismund, rege şi al Ungariei şi împărat, cei dintâi «Egipteni», 
vrăjitori si hoți. 

Dela început tânărul autor atinge miezul problemei: «Dacă 
o populaţie numeroasă, foarte numeroasă, a părăsit tara sa şi 
s'a pus să alerge lumea, aceasta eră în legătură, fără îndoială, 
cu o cauză energică, generală ; lucrul nu putea să atârne numai 
de capriciile unei mulțimi de indivizi părăsind pământul de 
naştere pe rând şi unul după altul):). Inspiratorul său român 
apare îndată, acela care el însuş vorbise pe larg de Tigani, les Scin- 
drémes, in noua lui lucrare despre Romania («La Romanie»), 
Vaillant: «d. Vaillant, care locueste în treacăt (transitoire- 
ment) la Paris, în acest moment, dar care de doisprezece ani e 
stabilit la Bucuresti, unde a contribuit la reorganizarea cole- 
giului nobililor şi care in cursul acestei lungi resedinte in ca- 
pitala Țării Românești a vizitat şi ţările vecine, Moldova, 
Bulgaria, etc.» si care a dat în Revue de Orient din Iunie o 
notiță despre Tigani. Pentru Țiganii din Moldova, cari ar fi 
fost admişi la Suceava în 1417, cu voia lui Alexandru-cel-Bun, 
el întrebuinţează pe Borrow, The Zincali or an account of the 
Gypsies of Spain, Londra, 1841 (rezumat în Revue Britannique 
din acelaș an). Incă de atunci scriitorul se opreşte asupra 
ipotezei unei legături cu Tatarii. Erau, spune el, «foarte uriti 
şi negri ca Ttariiy. Poporul i-a botezat chiar cu acest nume, 
care le-a rămas pe alocurea 2). Și el citează, pe lângă Corner 
(în colecţia lui Eccard), care dă o variantă a numelui românesc 
(Sicanos se nuncupantes), aceste rânduri din altă cronică, a 
lui Krantz: «Tartaros vulgus appellat, in Italia vocant Cianos» 
ca si pasagiul din I. Messerius, Scandia illustrata (Stockholm, 
1700, p. 72): Zigani, vulgo Tartari hodierne nuncupati». 

Legăturile lor cu noi sunt evidente. Acelas cronicar îi arătă 
de atunci, cu voevozi şi juzi: dux, comites, milites, în fruntea 
bărbaţilor şi a femeilor în care ((foeminae cum stratis et parvulis 

iumento invehuntury), şi a cânilor. Se pomenesc voevozii 
Mihai şi Andrei. Parisul văzu «ung duc et ung comte et dix 
hommes, tous à cheval», la 1427. In Polonia la 1256 subt 
Boleslas al V-lea, ei apar cu sălaşe («advenae qui Szalasii vo- 
cantur)) +). 

Si iată foarte judicioasa observaţie a lui Bataillard: «De sigur 
Tiganii n’aveau duci si conti nici chiar voevod. («woiwode») 
înainte de a apăreà în țările unde sunt demnitari cunoscuți 
subt aceste nume. Șefii lor superiori au luat titlul de voevozi 
în Tara-Romdneascd si în Moldova, acela de duci, de conți, 
de regi chiar, si multe altele, în Apus. In adevăr s'au găsit în 
Germania straniile epitafe a mai multi conti țigani din secolul 
al XV-lea»2). In sprijin se aduce cronicarul german Aventinus, 
care spune, la 1438, că Ziganii sunt o «colluvies atque sentinae 
variarum gentium quae in confinio Imperii Turcarum 
atque Ungarie habitant». 

In Nouvelles recherches sur l'apparition et la disparition des 
Bohémiens en Europe, care se publică in aceeaş revistă la 1849, 
se pomeneste acum rezultatul convorbirilor pe care le-a avut 
asupra materiei sale cu Nicolae Bălcescu autorul întâia oară 
în Apus se întrebuințează un document românesc pentru un 
subiect de interes general. E vorba aici de «două acte inedite 
care mărturisesc limpede ființa "Țiganilor în 'Țara- Românească 
la mijlocul secolului al XIV-lea», acte pe care el voieşte a le 
şi tipări «cu lungi comentarii). Și el adaugă: «Datoresc comuni- 
catia acestor două bucăţi prieteniei d-lui Nicolae Bălcescu, 
tânăr erudit român care a fost membru al guvernului provizoriu 
al Tarii-RomAnesti în recenta revoluţie și n'a încetat de atunci 
prin inteligenta sa activitate şi devotamentul său să-și câștige 
titluri noi la recunostinta compatriotilor săi»). 

Din acelas izvor stie, nu numai cum se prezinta informatia 
noastră documentară, dar cum au venit oaspeţii subt Alexandru- 
cel-Bun 4). In ce priveşte pe Tigani, “ei au apărut întâia oară in 





3) Nakielski, Michovia, Cracovia 1634, p. 176. 
2) P. 45 nota. 

3)4P. Seles PD. 30.1. 3. 

Moldova, după unii în veacul al XIII-lea, după alții în veacul 
al XV-lea, la 1417» +). Comparând informatiile sale, foarte nu- 
meroase si in bună parte nouă, Bataillard ajunge la această 
concluzie, care a reiesit pentru mine din -singura cercetare a 
condițiilor in care această curioasă nație a apărut şi s'a des- 
voltat la noi: «Sunt totus destul de aplecat si bănuesc că Ti- 
ganii s'au răspândit in Europa orientală în cursul veacului al 
XIII-lea şi anume că s'au stabilit în număr destul de mare în Un- 
paria către 1245 sau 1250) 2). 

Aplecând însă tot de pe atunci la teorii fantastice, care pun 
în legătură pe Tigani cu Lurii din secolul al V-lea ai lui Firdusi 
sau cu Sicanii antichităţii, scriitorul francez dă o sumă de lä- 
muriri care ne pot interesă si pe noi. Astfel călătorul Pierre Belon, 
în veacul al XVI-lea, e de părere că coriginea lor e din «Valahia 
sau Bulgaria» si de aceea «pot vorbi mai multe limbi și sunt 
creştini) 2). Polonii le zic Filistini, ceeace ar putea fi pus în 
legătură cu numele de Forum Filistinorum dat în veacul al 
XV-lea Iaşilor, cari aveau încă de atunci un întreg cartier 
al «Tătăraşilor» țigani. De altfel și la Suedezi, unul din numele 
lor, pe lângă «Zignenarey, e Tattare. In 1589 li se zice 
Tatern*). N’as irdrazni să pun în legătură legenda lor că şi-au 
adus limba «roman» din oraşul «Assar, aşezat in tara Assariay®), 
cu tara lui Asan» din secolul al XIII-lea, care înseamnă Valahia 
de dincolo de Dunăre, în legătură cu Țaratul Asanizilor. 

Dar si în această lucrare ştiinţifică Bataillard, amicul lui 
Bălcescu, atinge chestia românească. Vorbind. de ocupaţia 
rusească la noi, el spune: «Barbaria nu poate să izbândească 
(prevaloir) şi noua invazie rusească n’ar fi în stare să dureze. 
Dar mișcarea istorică ce începe a se produce în România se 
îndreaptă fireşte mai ales către amintirile de mărire națională». | 

Aceste cercetări vor fi pentru moment întrerupte, nu însă 
şi grija pe care Bataillard le-o poartă Românilor. 





1) Piz azi 

2) p. 35. 

2) Et, parce que leur origine est de la Valachie ou Bulgarie, ils scavent parler plu- 
sieurs langues et sont chrestiens. A z 

4) Pp. 25, 32 şi nota 1, 33 şi nota 3. 

5) P. 33, nota 3. 

II. 


E posibil ca prin intervenţia lui, colaborator la Revue de 
Paris, să se fi tipărit acolo seria de articole. despre mișcarea 
pentru Unire, acele corespondențe din București despre care 
vorbesc aiurea 1). In 1857 el dă însă o lucrare independentă. 
Les Principautes de Moldavie et de Valachie devant le Congres, 
scriere care, in aceeas revistă, e apreciată astfel: «Această bro- 
şură, scrisă în adevăratele principii, e, cu aceea a d-lui Brătianu, 
unul din cele mai bune documente asupra chestiei care ocupă 
în acest moment diplomaţia» (si în cronică se relevează că avem 
«instituții în armonie cu ale Apusului»). 

Explicaţia lucrării e dată chiar dela început. Autorul, a cărui 
«scriere e inspirată de marea majoritate a Moldo-Valahilor 
aflători in Paris, cu totul conformă vederilor lor si sentimen- 
telor lor», e «atent de peste zece ani la evenimentele care se 
urmează pe malurile Dunării, având rarul privilegiu de a cu- 
moaşte Moldo-Valahia, nu numai prin studiile care-l duceau 
către acest pământ călcat de atâtza rasse, dar si de lungi relaţii 
cu un număr mare din cei mai vrednici reprezintanti ai acestor 
țări nenorocite) 2), ai acestui «popor care din fundul mizeriei 
sale şi din extremităţile Orientului vine să identifice cauza lui 
cua noastră», ai acestei «rasse absolut latine (toute latine), cum 
oarată numele ei» («roumain»). «Acest popor român», spune el, «e 
fratele natiilor Apusului continental prin originile sale, prin 
tradiţiile sale încă vii (toujours vivantes), prin limba sa minunat 
păstrată în mijlocul atâtor vicisitudiniy. Cum, pe de altă parte, 
xo trăsătură de conformitate ciudată (singulier) cu Franţa e 
acela că rassa latină pare a se fi altoit în Dacia pe rămăşiți celtice). 
Avem «un ostrov (îlot) al Apusului, aruncat providential in mij- 
locul populatiilor felurite care acopăr Europa răsăriteană»). Dela 
Bosfor și Egee până în centrul Europei e singurul neam rămas 
întreg. E și o nație importantă prin număr, în cei două milioane 
şi jumătate de Munteni, cu un milion și jumătate de Moldo- 
veni, ba chiar si cu milionul din Basarabia, «pe care e vorba de 


1) Revista istorică, an. 1923, n-rele 1-3. 
2) De la ei ştie şi de «Domnou Toudor» (p. 37). 

a o restitui măcar in parte Principatelor». Deşi Rusia caută pe 

aici un drum, care ar fi şi (0 imensă cucerire), ei au «o vitalitate 

națională atât de stăruitoare, încât a supravieţuit la unspre- 
zece veacuri de invazie). Nu e «poporul conrupt si degenerat», 

de care se vorbeşte, decât doar în clasa de sus, unde chiar. 
sunt (concepţii generoase). Poporul de jos e «bun, inteligent, cu 

totul pătruns încă de tradiția puternică a strămoșilor și cu totul 

plin încă acum de sentimentul regenerației apropiate... Un 

popor indobitocit, se zice: cetiti baladele populare ale României. 
Am spus virtuțile lui războinice, şi nimeni nu le poate con- 

testa. Un popor brutal, neuman... Oh, iată ce nu va întră 

niciodată în cugetarea chiar a acuzatorilor săi: 1848 e de fata 

ca să răspundă». 

Ce vrea Austria cu noi, se vede: a ne da Germanilor, consi- 
derati ca rassă. «Nu se ştie că ultimele evenimente au fost pentru 
Germani prilejul de a rosti pretenţii de mult timp hotărite in 
taină asupra Principatelor, pe Dunăre şi până la Marea Neagră ? 
A preface Dunărea în râu german și a germaniză Principatele, 
cum s'a făcut în Boemia, colonizându-le, — această perspectivă 
nouă a Germaniei a fost tocmai unul din motivele preponderen- 
tei pe care Austria a luat-o acum în urmă fata de Prusia, in 
confederatia germanică. Austria, o clipă slăbită şi aproape ștearsă 
(effacée), a regăsit toată însemnătatea ei infatisandu-se ca re- 
prezentantă în Orient a intereselor germane, care nu tind la 
nimic mai putin decât a face din confederație o putere întreit 
maritimă, a cării dominație s'ar întinde până la Marea Neagră». 
De altfel, având atâția Românii în Statele ei, Austria, «care nu 
domneşte decât prin desbinare şi nu crește decât prin neorân- 
duialăy, «se teme că puterea expansivă a naționalității române ar 
puted să ciupească (entamer) într'o zi stăpânirea ei prin Tran- 
silvania, Banat şi Bucovina si, pentru a exprimă într'un cuvânt 
această preocupare, ea se teme să m'aibă pe flancul ei de Răsărit 
un alt Piemont». 

Mai mult decât atâta. (Vom face să se observe că o nație de 
5.000.000 de suflete, care se ridică întreagă în numele neatâr- 
nării ei, e foarte tare, mai ales când se sprijine pe condiţii geo- 
grafice foarte prielnice. Moldo-Valahia trebuie să fie si aspiră 

să ajungă Prusia Răsăritului». Incă dz acum e nevoie a-i da 
Basarabia, şi autorul adaugă: «nu voim să pomenim Bucovina». 
Hotinul şi Benderul oferă mijloace ca să se apere toată pro- 
vincia. 


Considerând astfel chestia românească în toată întinderea ei, 
Bataillard prezintă soluţiile. 

Intâiu independenţa, pe care ar impune-o faptul că Poarta 
nu mai poate apără Principatele. România ar răscumpără tri- 
'butul si ar garantă ajutor contra Rusiei si Austriei. 

Apoi, după cererea generală, Unirea, prevăzută și în art. 371 
al Regulamentului Organic, păstrându-se suzeranitatea con- 
form tratatelor. Capitala munteană o primesc Moldovenii, Foc- 
sanii fiind «perdus dans les terres», şi apoi «nu se improvizează 
o capitală). Şi urmează această asertiune, de atât de mare pret: 
«Nu e Moldovean ori Muntean care să nu primească drept Capitală 
un sat oarecare, dacă... Unirea ar fi cu acest pret». Regimul 
monarhic e recomandabil, dar prinţul să nu fie german, rus 
‘sau austriac. 

Ca încheiere, prin crearea noului Stat unit Franţa și Italia 
au aflat un punct de radiere în Orient, pe lângă folos material +). 
Căci, «oricare ar fi desmembrările si dislocările ce ar puted să se 
producă în Europa Orientală, o Moldo-Valahie reconstituită ar 
fi ca arca de mântuire in acest potop °)». 

Cartea află preţuire si in Anglia. Astfel Westminster Review 
din April 1857 începe prin a.spune, profetic, că în douăzeci 
de ani marea politică engleză va fi în Orient şi că Apusul în- 
treg se va întâlni acolo, pentru Constantinopol, si adaugă că 
e falsă părerea despre periclitarea Turciei prin Unirea româ- 
nească. Să nu se uite că în Orient Românii sunt poporul cu 
mai multă cohesiune. Nu numai atât, dar «Românii, credincioși 
vechilor lor tradiţii, au fost multi ani poporul cel mai luminat din 
această parte a Buropei. Ei au împărțit civilizația lor viitorilor 
Jor duşmani, Rușii. Ei au dat un astfel de impuls, la urmă, ariei 





1) Cf. şi Finances de la Valachie, in «Journal des Economistes», April 1856. 
2) S'a reprodus și în Sturdza, Acte și documente, IIJ, p. 372 şi urm. Cf. ibid., 
p. 304 şi urm. 

și știinților, încât prin Universitățile lor Grecii au învățat a 
cunoaşte vechile glorii ale propriei lor rasse ȘI au conceput 
ideia regenerării lor înseși». 

Peste nenorocita epocă fanariotă, «Românii n’au pierdut nici- 
odată instinctul nationalititii lor si revoluţia dela 1848 a fost cun 
mare simptom al vitalităţii tradiţiilor si aspirațiilor românești». 

De altfel «Moldo-Valahii nu trebuie să fie priviți ca o natie 
mărginită între aceste graniti strimte, care sunt hotarele vă- 
milor rusești si austriace, ci, pentru a le arătă influenta ca vassă, 
numărul lor ca populaţie, trebuie să fie luaţi ca ocupând, nu.numat 
Moldova si Tara Românească, ci şi țările vecine), ca Bucovina, 
unde «Austria nu e legată prin nici-o legătură de limbă, religie 
ori simpatie). Această unică rassă în calea panslavismului are 
de trei ori pământul Belgiei, pe care o întrece în populație. 
«n Ardeal, dintro populație de 2.600.000 de suflete, 2.000.000: 
sunt Români. In Bucovina, din 600.000, 300.000 sunt Români, 
In Basarabia, -dintro populaţie socotită felurit dela 600.000: 
la 1.000.000 de suflete, nouă zecimi. din taram sunt Români». 
St peste Dunăre locuesc «40.000 de familii emigrate din Tara- 
Românească in Serbia si aşezate acolo între I83r st 1850. In 
Bulgaria mai mult ca 100.000 de familii sau aşezat dela 1831. 
Inainte de 1831, 30.000 de familii bulgărești s'au aşezat în Mun- 
tenia, dar au fost silite a se întoarce înapoi în tara lor, de măsuri 
ruinătoare». Mai departe: «Cine se poate îndoi că ăranul român 
din Basarabia ori din Bucovina va preferă cârmuirea compatrio- 
tilor săi aceleia a Rusiei sau Austriei? Dar, mai presus de orice, 
cine se poate îndoi de schimbarea ce ar aved loc în Ardeal, unde, 
cum stim, mai mult de două treimi din locuitori sunt Români?» 

E și o tara de consumatie vastă, mai de folos ca Elveţia si 
Persia, mai cinstită decât Turcia. Și ea nu va fi ingrată, ca 
Grecia. Producţia anuală e de 2.200.000 de lire sterlinge sau 
de 230 de milioane de piastri. Capitalul englez ar fi bine venit. 
Exportul de grâu şi de cereale anual, de 5 milioane de quarters, 
cu un import de 2 milioane de lire sterlinge, 137.613 piaştri. 
In exportul total cerealele întră pentru 85.180.000 piaștri, 
caii și vitele pentru 43.200.000, lemnul, lâna, pieile, osânza, 
ceara, inul, vinul cu 31.500.000, sarea cu 8.000.000. Se notează 

petrolul dela Câmpina, minele, care aşteaptă pe întreprin- 
zători. 

Și câte piedeci se pun producției, câte sarcini finanțelor! 
Intâiu scutirile de bir pentru 500 de călugări, 14.000 de doro- 
banti, 188.000 de văduve. Vămile crescute, care ridică prețul 
mătasei dela 84 la 120 de piastri (ceva mai putin ca 40 de bani), 
slănina-i la ro shillingi funtul, si greutățile tehnice măresc de 
două, trei ori plata. Căi ferate nu-s; iarna trebue şaisprezece 
cai şi trei surugii la o căruță. Pentru șosele se cheltuesc abiă 
3.000 de lire sterlinge pe an şi șase zile de muncă pentru fiecare 
cap de familie. Bănci nu seaflă. Austriecii aduc craitari de hârtie 
în sila, Turcii, beslici si irmilici de hârtie pentru oastea lor de 
ocupaţie, fără a-i primi înapoi. Dobânzile sunt enorme. 

Unirea e astfel o nevoie, recunoscută odată si de Turci. 
«Românii ştiu că Poarta cunoaşte faptul cum că, atunci când 
generalul Gorceacov a oferit Unirea in 1854, cu condiție ca pro- 
vinciile să ridice o oştire ca să lupte cu Turcii, Principatele au 
refuzat-o cu indignare». Motivul ou e numai tributul de 40.000 
livre sterlinge, ci bacsisurile. Dacă Rusia se face a primi Unirea, 
e pentru a pune condiții imposibile, ca aceea a unui Domn 
care ar fi «print grec din casa ei sau a recunoaște pe Jar ca 
pe superiorul său spiritual). Austria înțelege a ne tinea în clien- 
tela ei economică: în 1843, din 680.000 de livre importul Mol- 
dovei, 408.000 sunt marfă austriacă. Seteme si de Românii din casa 
ei, dar aceasta nu priveşte Puterile. Eaar fi gata deo împărțire cu 
Rusia. Dacă Alexandru Ghica are dispoziții austriace, Caima- 
camul moldovean e supus Ruşilor : pentru aceea s'au oprit şcolile, 
gonindu-se profesorii, se tin afară exilatii. Vogoridi, un retrograd, 
nu ştie măcar românește. Soldaţii austriaci nu sunt necesari: 
la izbucnirea răsboiului Moldova dispuneă de 20.000 de soldați. 

Anglia e sortită a merge alături cu Austria. Dar nu atâta cât 
să-şi sacrifice interesele în Levant, odată cu (bună starea unei 
nobile naţionalităţi în desvoltare» (a noble and rising nationality ). 


Incă din 1856 Bataillard dă apoi, in Revue de Paris, un mare 
articol despre noi, La Moldo-Valachie dans la manifestation de 
ses efforts et de ses voeux. 

E o expunere, făcută de prietenul lui Bălcescu, al lui C. Fili- 
pescu lui Voinescu, lui Mincu, morţi în exil, a împrejurărilor. re- 
cente pentru a învederă acțiunea românească în sensul aliaţilor. Se 
acordă un mare loc povestirii acelei tentative interesante prin 
care Românii pribegi au vrut să intervie ca element luptător 
în răsboiul Crimeei. J 

Din Paris, Smirna, Londra, Viena, conducătorii ajung, că- 
lari, la Vidin, Sumla, Constantinopol, cu Nicolae Golescu în 
frunte: se întrebuinţează unul din cele zece memorii prezentate, 
în toate părţile, de acesta. Apoi vine incidentul grănicerilor și 
dorobantilor dela Craiova, al căror şef, Burileanu, e silit a 
se sinucide. Prefectul de Mehedinţi, Barbu Bălcescu, cere ofi- 
cial, după câteva luni, dela Vizir, dela ambasadorii francez şi 
englez la Constantinopol arme pentru a începe o acțiune; in 
schimb va fi destituit. Ruşii iau la plecare tunurile strânse la 
Brăila, pustile, uniformele, până si topoarele sătenilor. Dar, 
urmează Bataillard, aceasta nu opreşte manifestatiile Românilor. 

" Bucureştenii publică un manifest la căderea Sevastopolului, 
Moldovenii subscriu pentru răniții din Crimeia, Negri contri- 
buind cu 4.240 de galbeni, şi se citează aceste frumoase rânduri 
din adresa lor către consulul englez din Iasi: «Franța și Anglia 
să nu se uite la putinul aur pe care li-l trimitem, ci la inima si 
mâna care-l oferă. Ştim că Puterile aliate apără cauza dreptății, 

„a umanității şi a progresului. De n'ar uită ce admiraţie, ce 
simpatie si ce speranță trezesc numele lor in Romania!» 

Apoi, la 3/15 April 1855, Moldovenii cer Domnului lor, prin- 
tro adresă nepublicată, pe care o iscălesc Mitropolitul, şase Logo- 
feti, unsprezece Vornici, zece Postelnici, doi colonel în rezervă, 
unsprezece Agi, unsprezece Spătari, trei Bani, doi Comisi, şase Că- 
minari, doi Pâharnici, doi Serdari, să trimeată delegați la con- 
ferinta din Viena, cari să fie aleşi de cler şi boieri după vechea 
datină, ca singurii capabili de a infatisa dorintele țării. Cetindu- 
se declaraţiile turcești şi austriace, se afirmă cu putere că 
«reprezentanții marilor Puteri adunaţi la Viena au recunoscut 
în notele și protocoalele lor ca bază la preliminările de pace 
păstrarea drepturilor Principatelor unite, garanția colectivă a 
Europei). 

Buol comunică, la 21—2 Martie, Românilor o invitație pentru 
ca ei să-şi numească plenipotentiarii, dar Poarta intervine. Ea 
cere să numească dela sine un singur boier ca reprezentant al 
«guvernului imperial suveran», şi anume pentru a da trimişilor 
ei plenipotentiari dămuriri şi explicaţii asupra chestiilor care 
interesează Principatele». Negri merge în această .calitate. 

Dar la 9 (21) Decemvrie Moldovenii reîncep lupta pentru a 
se puteă rosti ca popor cu existenţă și menire proprie. Ei se 
adresează, cu şaizeci de iscălituri, anexând întâia scrisoare, 
Sultanului, Franciei, Angliei +). Ei nu vor Divanurile ad-hoc, gi 
Vizirul îi numeşte, într'o scrisoare către Ghica- Vodă, «pertur- 
batori ai ordinii publice». Când, după ce lord Redcliffe per- 
“zentase planul Unirii — si cu o parte din Basarabia — subt un 
Domn ereditar, se aude că Turcia menţine calificatia de «pro- 
vincii», o deputatie veni la Ghica, în ziua de 28 Fevruarie, cu 
un memoriu redactat de Kogălniceanu: Domnul admite m>- 
moriul, apoi isi retrage promisia 2). Se fac memorii către mi- 
nistrul francez Walewski si către congres. In aceeag lună exi- 
latii din Paris, optzeci si cinci de persoane, din două sute de 
Români, cu femei şi copii, câţi erau acolo, alcătuesc un altul, 
cu Nicolae Golescu în frunte 3). Dar Eliad și ceilalți membri a 
guvernului provizoriu se adresează deosebit. O nouă adresă co- 
lectivă pariziană urmează în April 4), în acelaș timp când se în- 
temeiază în Moldova o societate pentru Unire, care se întinse și 
în principatul vecin 5). : 


Fostul Domn moldovean Grigorie Ghica răspunde la unele 
aprecieri ale lui Bataillard privitoare la atitudinea lui în răsboiu 
şi, dela. Chartreuse du Liget (Indre et Loire), publicistul 





1) Siècle din 15 şi 21 Fevruarie, 1 şi 27 Martie 1856. Cf. Zimbrul, 8/20 Februar. 
Toate citatiile de ziare sunt după articolul lui Bataillard. : bs 

2) Siècle din 26 Martie, Constitutionnel din 23 Martie, Estafette si Journal de Dé- 
bats din 24. Ci. Sturdza, Acte şi documente, II, p. 994 şi urm. (petitia către Domn 
din 18 Fevruarie — 1 Martie), care protestă contra neconsultării şi a ideii unui Senat 
în loc de Adunare. i 

3) V. Journal des Débats din 24 Martie 1856. Ă 

4) Le Siècle din 23 Iunie, Adunarea acestor articole ar puteă da o continuare de mare 
folos colecţiei Sturdza. 

3) Cf. C. A. Rosetti, în Sturdza, d. c., VII, p. 523 gi urm., I1, 34, nota 1; 

12 QU oe es N. IORGA ete eres 
francez îi răspunde, in Septemvrie. 1856. Inc2pe printr’o des- 
tăinuire: «In 1847 pregătirile mele erau făcute ca să merg să 
vizitez acea tara cu unul din prietenii miei români. Aveam de 
gând să rămân acolo destul de multă vreme, făcuserăm fru- 
moase planuri de studii si de peregrinatii la care alfi Român 
trebuiau să ieie parte: Nicolae Bălcescu, între alții, un prieten pe 
care-l pot numi, căci, vai, el e mort; si acest nume de care Ro- 
mânia se onorează, spune putin ce sunt prietenii met... Impreju- 
rari neatârnătoare de voința mea au împiedicat îndeplinirea 
planului nostru, şi de atunci n'a mai putut fi executat.) Dar, 
adaugă el, «de zece ani orice adunare în care Moldo-Valahii 
din Paris discutau interesele țării lor mi-a fost deschisă oricând 
am vrut; de mult (des jadis) (înainte de revoluție) eram ad- 
mis la sedintile care se țineau in Biblioteca Românească», la care 
Ghica insus pare a fi avut o parte. La 1848, a dat note despre 
Români lui Lamartine. «Ajutam pe unul din prietenii miei, 
pe acela chiar care a tradus proclamația română, ce a apărut 
în limba franceză) a combate influența ungurească .la Le 
National. A fost, ca şi Ubicini, membru al comisiei pentru 
congresul din Paris sia redactat memoriul pentru membrii lui. 

Dar impută lui Ghica neintelegerea pentru lucrurile mari, 
nehotirirea față de ideea participării la răsboiu, care ar fi dat 
Basarabia. Roagă pe adversarul său de o clipă să fie «steagul 
de raliare al «tuturor Românilor sinceri». Și atunci woiu fi 
prea fericit să merg să vă cer iertare). 


III. 


Numai în 1867, Bataillard reapare ca publicist dând pentru 
«Paris Guide» al expoziţiei un articol despre «Țiganii la Paris». 

Abiă la 1870 (28 Maiu), apoi în 1872, Bataillard reapare în 
publicistica științifică, vorbind si în Revue Critique +), la înte- 
meierea căreia a contribuit, despre lucrări nouă relative la Ti- 
gani, ca: Vaillant, Grammaire, dialectes et vocabulaire de la 
langue des Bohémiens, H. Bernard, Moeurs des Bohémiens de la 
Moldavie et de la Valachie (Paris 1870), Paspati, Etudes sur les 


i) P. 65, nota 3. 

Tchinghianés ou Bohémiens de l Europe ottomane ori Miklosich, 
Ueber die Mundarten und Wandrungen der Zigeuner Europas 
(«Memoriile Academiei din Viena», 21 Fevruarie 1872). Po- 
menind lucruri importante ca numele de Lakhos (Vlahi ?), dat 
de lăieși celor aşezaţi ori cel de Malcociu al unui trib de 'Pigani 
asiatici, creştini, lucrători de fier sau bronz, Bataillard face ca 
Tiganii să vie iute din Tracia in Dacia, ca ei să fie, dupa 
Hasse 1), elementul cel mai arhaic, care ar fi precedat pe Români, 
El știe, de altfel, nu numai de Tiganiada lui Budai Deleanu 
dar și de cea, necunoscută, a lui Petru Asachi. 

. Urmează studiul despre Tiganit in Algeria, publicat in 1874 
(Notes et questions sur les Bohémiens en Algérie) si articolul din 
Revue Critique dela 25 Septemvrie—2g Octomvrie 1875 (Sur 
les origines des Bohémiens ou Tsiganes, avec explication du nom 
tzig). Aici citează pe Hasdeu, şi cu privire la documentele ro- 
mâneşti aminteşte de «traducerea românească a textului slavon 
pe care o am întreagă scrisă de mâna regretatului mieu amic 
Nicolae Bălcescu, mort in 1852, si care, tânăr încă, eră acum 
un istoric pe atât de distins, pe cât de eminent coleg), şi adaugă 
că «pregătise un lung comentariu care a rămas inedit). 

La 1876, răspunzând unui articol al lui Mortillet, în «Bulletin 
de Ja société d’anthropologie» din Paris, el publică lucrarea mai 
întinsă Les origines des Bohémiens ou Tsiganes: les Tsiganes de 
Pâge du bronze, études d faire sur les Bohémiens actuels. Cum 
Goeje, in «Bijdrage tot de geschiedenis der Zigeuners), Am- 
sterdam 1875, aruncase informaţia că Tiganii sunt aduși din 
Dijalt de Arabi in secolele al VII-lea—IX-lea și stabiliți de 
Bizantini în Siria la 855, Bataillard, coborindu-se mult ma: 
adânc, admite că ei, oamenii cu mâni mici, nomazi, au adus 
bronzul şi crucea indiană. 

La 1879 ua articol în «Bulletin de la Société d'Anthropologie» 
se intitulează chiar Sur les anciens métallurges en Grèce, cu idei 
juste, de altfel, despre caracterul preelenic al populaţiei funda- 
mentale şi al mitologie: în Grecia. 


1) Les derniers travaux relatifs aux Bohémiens dans l’Europe orientale: Joh. Gothein 
Hasse, Die Zigeuner in Herodot, Königsberg 1803. Cf. Hopf, Die Einwanderung 
der Zigeuner, 1870. 

La congresul de stiinti antropologice din Paris în 1878 (ca 
şi pe urmă la acel din Lisabona, 1880), de altfel, el vorbise de 
«storia şi preliminariile chestiei importatiei bronzului în Nordul 
si Apusul Europei de Tigani» (apare la 1880): Jiganii ar fi 
Siginii (!) ca şi Sintii (cf. Mortillet, Les Bohémiens de låge de 
bronze). 

In sfârșit chestia e reluată în acelaș «Bulletin» la 1890 (Les 
débuts de Vimmigration des Tsiganes dans l Europe occidentale au 
XV-eme siécie): stabilit în Rue de POdeon 12, el cereă stiri 
despre căldărari și, amintind vechea lucrare din 1844, adăugă 
ştiri ca aceea despre scrizoarea Împăratului Sigismund dată lui 
Ladislas Wayvoda, un «Voda», zice el, la 1423. 

%* 
* E 

Nu obisnuim, din nenorocire, să urmărim activitatea oame- 
nilor cari ne-au făcut bine. Asa s'a întâmplat si cu Bataillard. 
Generaţia mea făceă studii de istorie la Paris fără să ştie că la 
doi paşi de Sorbona intrebuinta ultimii lui ani pentru studiile 
lui favorite unul dintre cei mai stăruitori prieteni ai noștri. 
La moartea lui, care nu va fi întârziat, nu s'a căutat să se afle 
ce se cuprinde de folos pentru noi în hârtiile ce va fi lăsat. 

Mai e oare cu putință să ajungem astăzi la informaţia pe 
care n'am strâns-o atunci ? 1) 

1) D. Gh. I. Brătianu mi-a comunicat pe urmă că părintele său posedă scrisori 
ale lui Bataillard si că ele mi-ar puted fi chiar comunicate. 





